Publication: Magyar Közlöny
Issue: MK-2003-62 (Year: 2003, Number: 62)
Era: 1990-2004
Section: 1. Az Alkotmánybíróság a 60/1994. (XII. 24.) AB határozatában meghatározta azokat az Alkotmányból fakadó
Paragraph Index: 156

1. Az Alkotmánybíróság a 60/1994. (XII. 24.) AB határozatában meghatározta azokat az Alkotmányból fakadó követelményeket, amelyeket a jogalkotónak figyelembe kell vennie akkor, amikor törvényt alkot a célból, hogy a közvélemény számára megismerhetõvé váljon, a közhatalmat gyakorlók, illetve a politikai közélet egyes szereplõi végeztek-e korábban a jogállamisággal ellentétes tevékenységet. E szerint az átvilágítandók körének meghatározása az Országgyûlés mérlegelési körébe tartozó politikai döntés, amely „az átvilágítás mélységét szûkebben és tágabban is meghatározhatja. Az Alkotmányból ez a politikai döntés, azaz az átvilágítandó adatok és személyi kör pontos meghatározása nem vezethetõ le, hanem egyrészt az a követelmény, hogy az adatok nem tarthatók titokban, de teljeskörûen nem hozhatók nyilvánosságra sem, másrészt, hogy — ha már a politikai döntés megtörtént — az Országgyûlés az átvilágítandó személyi kört és a közérdekû adatokat egységesen a szerint a mérce szerint határozza meg, amellyel — alkotmányos lehetõségei között — az Alkotmány 61. és 59. §-ai kölcsönös korlátait meghúzta.” (ABH 1994, 342, 357.)

Source: https://magyarkozlony.hu/hivatalos-lapok/ad6b1accf4d604879af30d80fa1e3ada0cfddc86/dokumentumok/9502abf5f901f74edfffc82a12930d608c2abc8d/letoltes